
Bilag 6.1 Bestyrelsesvalg 2027
Bestyrelsesmøde 8.juni 2026
VILKÅR for DRØFTELSE: 
FORHOLD DER GØR SIG GÆLDENDE jf. nu godkendte vedtægter (samt generalforsamlingens beslutningsgrundlag):
· Bestyrelsesvalget gennemføres forud Generalforsamlingen
· Antallet af stemmer er halvdelen af de valgbare pladser per medlemsorganisation
· Valget gennemføres som digital urafstemning (over en periode) og uden mulighed for brug af fuldmagter
· Generalforsamlingen godkender valgprocessen (transparens, rettidighed, tilgængelighed m.v.). 
· Hvis processen ikke godkendes af generalforsamlingen, startes procedurer for valget forfra snarest og godkendes på ekstraordinær generalforsamling
· Den siddende bestyrelse har ansvaret frem til valgets endelige godkendelse

Procesforslag - Oplæg til drøftelse:
Nedenstående procesplan er ikke nødvendigvis en anbefaling, men et oplæg til drøftelse, som skal gøre det lettere for bestyrelsen at give konkrete input.
Under “Variabler” nedenfor præsenteres de centrale faktorer bag oplægget samt de valg, der er truffet i det fremlagte procesoplæg.
	Tidspunkt
	Handling

	August ’26:
	Bestyrelsen offentliggør deres bud på en procedure for bestyrelsesvalg 2027


	Oktober ’26:
	Bestyrelsen debatterer (forslag til) procedure for bestyrelsesvalg 2027 med CISUs medlemsorganisationer på CISUs højskole. Der tilhørende kommunikation via CISUs kanaler.


	November ’26
	Procedure for bestyrelsesvalg 2027 fastsættes af bestyrelsen. Der tilhørende kommunikation via CISUs kanaler.

	Efter jul ´26:
	Muligheden for at stille op til bestyrelsen kommunikeres via CISUs kanaler.
Skriftlige opstillinger lægges på hjemmeside.


	April ’27: 

	Bestyrelsen inviterer til opstillingsmøde. Dagsordenen følger overordnet generalforsamlingens struktur. Sidste frist for at melde sit kandidatur.

Frist for at indsende skriftlig opstilling er umiddelbart efter opstillingsmøde.
Online afstemning åbner umiddelbart efter opstillingsmøde– den er tilgængelig i 2 uger
Indenfor de to uger: Bestyrelsen afholder tematisk møde/valgmøde, hvor kandidater kan debattere et aktuelt emne (afholdes fysisk som et debatprogram og streames).




TO: CISUs GF afholdes 22.maj. Den siddende bestyrelse har ansvaret frem til valgets endelige godkendelse.
Variabler
Under “Variabler” nedenfor præsenteres de centrale faktorer bag oplægget samt de valg, der er truffet i det fremlagte procesoplæg. Valg markeret med gult.
	PARAMETRE til overvejelse:
	Overvejelser (hvorfor)
	Spektrum (hvordan)

	Niveau for medlemsinddragelse i fastlæggelse af procedurer
	Medlemsinddragelse kan legitimere valget, når procedurer fastlægges.
CISUs tradition for høj inddragelse skaber forventninger blandt medlemsorganisationerne; manglende inddragelse kan skabe uro.
	Minimum niveau: Medlemsorganisationerne informeres, når bestyrelsen har fastlagt procedurer.
Højt (ressourceafgrænset): Et enkelt medlemsmøde, hvor forslag til procedurer debatteres samt løbende orientering via CISUs kanaler.
Max (ikke ressourceafstemt): Flere debatmøder og/eller online diskussioner om procedurerne samt løbende orientering via CISUs kanaler.

	Valg på et oplyst grundlag 
	Der er en foreningsretlig forventning om, at medlemmer har et tilstrækkeligt grundlag for at vurdere genvalg eller behov for nye kompetencer i bestyrelsen. 
Dette forudsætter indsigt i organisationens situation og retning, som sætter medlemmerne i stand til både at holde bestyrelsen ansvarlig og vurdere fremtidige kompetencebehov.

	Minimum (fastsat af jurist): Opstillingsmøde, hvor bestyrelsens fremlægger beretning og godkendt regnskab og kandidater fremlægger kandidatur.
Højt (ressourceafgrænset): Opstillingsmøde, som ovenfor, samt gennemgang af øvrigt materiale til generalforsamlingen.


	Interaktion med kandidaterne og demokratisk dialog
	Governance review 2025 og GF 2026 pegede på behov for øget demokratisk dialog og bedre kendskab til kandidater.

	Minimum: Debat om fastlagt tema integreres i opstillingsmødet.
Højt (ressourceafgrænset): Som ovenfor kombineret med at bestyrelsen afholder et fysisk (og evt. streamet) temamøde, hvor kandidater diskuterer et relevant tema med hinanden og medlemsorganisationer.

	Ressourcer (HR)
	Bestyrelsen er frivillig, og sekretariatet arbejder inden for en budgetramme.

Ressourceforbrug skal stå mål med det demokratiske udbytte og øvrige opgaver.
	Minimum: Tilrettelægges inden for eksisterende ramme uden medlems involvering i procedurer fastsættelse, et opstillingsmøde og standardkommunikation. 
Middel: Enkelte ekstra aktiviteter i form af medlemsmøde, opstillingsmøde og temamøde, samt øget kommunikation. 
Højt: Betydeligt ressourceforbrug med flere aktiviteter, møder og dialogformater, samt omfattende forberedelse og kommunikation fra både bestyrelse og sekretariat.

	Tidspunkt:
	Medlemmerne skal have tid til at sætte sig ind i organisationens situation og kandidaterne.
Valget skal samtidig gennemføres før generalforsamlingen (senest ved udgangen af juni).


	Tidligst (fastsat af jurist): Når beretning og godkendt regnskab foreligger (dvs. 2026 er afsluttet og regnskab færdigt).
Midt i mellem: Som ovenfor samt at Valgresultat og proces afsluttes 3 uger før GF.
Senest: Valgresultat og proces skal forelægges GF (2 uger før). Inden da bør valget i fgl. jurist godkendes, af et til formålet nedsat, stemmeudvalg. Valg og godkendelse bør derfor være afsluttet mindst 2 uger før GF.

	Deadline for opstilling
	Medlemmer skal kunne vurdere kandidaters motivation og kompetencer.
Der skal være mulighed for at opstille kandidater på et oplyst grundlag.
Der kan være forskel på deadline for den skriftlige opstilling, som det skal være muligt at dele inden opstillingsmødet og den endelige deadline for opstilling.
	Tidligst: Deadline 2 uger før opstillingsmødet (samme frist som skriftlig opstilling)
Senest: På opstillingsmødet (med efterfølgende kort frist til skriftlig opstilling).

	Længde af periode hvor man kan stemme
	Valget bør være åbent flere dage for at sikre høj deltagelse.
	Afhænger af tidspunkt og opstillingsfrister
Minimum: få dage, Middel: 2 uger, Maksimum: op til 3 uger

